[ca] El present Treball Final de Màster pretén destil·lar quins són els factors que han portat al sorgiment de tres publicacions de premsa generalista digital en llengua catalana relacionades amb capçaleres del mateix caire d'àmbit estatal editades en llengua castellana. Els factors que es tenen en compte en aquest treball com a incentius per a la creació d'iniciatives com aquestes són l'activitat de la comunitat lingüística en l'entorn digital, l'existència de polítiques governamentals d'impuls a les publicacions online en llengua catalana i el que hem anomenat oportunitat política, és a dir, la possibilitat de poder mantenir una línia editorial inèdita o no predominant en relació al context polític dins d'una oferta determinada. Aquestes publicacions a les que ens referim són Catalunya Plural, capçalera vinculada a Eldiario.es; l'edició digital en llengua catalana d'El País; i Públic, una pàgina amb continguts en llengua catalana de Público. El treball s'emmarca teòricament en la cruïlla entre els estudis sobre espais de comunicació, línia d'investigació especialment cultivada a Catalunya, i els estudis comparats referents a sistemes mediàtics. Alhora, la metodologia del present treball la podem qualificar de mixta, presentant diferents mètodes i tècniques tant qualitatives com quantitatives, esdevenint les primeres les més rellevants. Aquest fet és provocat per l'heterogeneïtat de les preguntes de recerca auxiliars plantejades al servei de l'objectiu final del treball que hem explicat a l'inici d'aquest text. La motivació d'aquesta investigació rau en el fet que aquests projectes s'han impulsat en un moment de gran polarització del debat polític a Catalunya al voltant de la qüestió de l'encaix territorial del Principat a l'Estat espanyol que s'ha anomenat procés sobiranista. Donat que aquesta situació es manté en el moment d'escriure aquest treball, hem limitat temporalment la investigació al període comprès entre el novembre de 2012 i el març de 2017. La posició central que juguen els mitjans de comunicació en la conformació de l'opinió pública en les democràcies occidentals i el canvi en els hàbits comunicatius i de consum mediàtic que significa la irrupció d'internet justifiquen l'interès del nostre objecte d'estudi.

[en] This Master's degree Final Project aims to show what are the factors that have led to the emergence of three digital press publications in Catalan language related to similar journals in the Spanish language that are published at State level. The factors that are taken into consideration in this project as incentives for the creation of initiatives such as these are: the activity of the linguistic community in the digital environment, the existence of public policies to boost the online publications in Catalan language, and what we have called the political opportunity, the possibility of maintaining an inedit or not predominant editorial line in relation to the political context within a particular offer. These publications we refer are Catalunya Plural, linked to Eldiario.es; the digital edition in the Catalan language of El País; and Públic, a site with content in Catalan language of Público. The paper is theoretically framed at the junction between the studies on communication spaces, a line of research especially developed in Catalonia, and comparative studies concerning media systems. At the same time, the methodology of this work can be described as mixed, presenting different methods and both qualitative and quantitative techniques, being the qualitative ones the most relevant. This is caused by the heterogeneity of the auxiliary research questions raised at the service of the final objective of the project explained at the beginning of this text. This research is motivated by the fact that these projects have been launched in a time of great polarization of the political debate in Catalonia around the issue of the territorial integration of the region in the Spanish State, dubbed the Sovereignty Process. As this is an ongoing situation at the time of writing this work, the scope of this research is the period between November 2012 and March 2017. The central position of the media in shaping public opinion in Western democracies, and the change in communication behaviour and media consumption linked to the emergence of the internet, justify the interest of our object of study.